KUNINGRIIGI TUUL
Tere tulemast taas saatesarja Kuningriigi tuul.
2017. a oktoobri Lehtmajade pühal
liikusime vaimus uude ajastusse.
Iisraelis toimus Lehtmajade pühal maailmaajaloo esimene konverents,
mille korraldasid messiaanlikud juudid
ja kuhu nad olid kutsunud rahvaste esindajaid.
Konverentsi teemaks
oli tervitada Jeruusalemmas taas au kuningat Jeesust.
Eelmine kord vaatlesime,
kuidas konverentsiga seotud murrangu taga
oli maailma ääre ehk Vaikse ookeani rahvaste 30-aastane nägemus
Jumala au naasmisest Jeruusalemma.
Seekord vaatame,
kuidas maailmaajaloos uut etappi alustanud konverents
2017. a oktoobris teoks sai.
Konverentsi algatus tuli Vaikse ookeani saarte rahvailt,
kellele Jumal andis 10 aasta eest nägemuse,
et au läbimurre
toimub 2017. a lehtmajade püha ajal.
Milo Siilata on Vaikse ookeani palveliikumise koordinaator.
Meie suurim probleem oli veenda messiaanlikke juute,
et lehtmajade püha ajal juhtub midagi. Ainult Jumal suudab veenda.
Meil põlisrahvail on printsiip, et teise riiki ei saa minna
niisama oma asju ajama. Vaja on kohalike maaomanike luba.
Nii käib see Vaikse ookeani regioonis.
Me ei saa pidada siin konverentsi kui messiaanlikud juhid seda ei juhi.
Pole meie asi siin Jeesust au kuningana tervitada.
Koputasime 10 aastat nende ustele ja palusime luba seda teha.
Avi Mizrahi on Tel Avivis asuva Adonai Roi koguduse pastor.
Tema avas lõpuks projektile südame.
Kõik algas rohkem kui aasta tagasi, kui kohtusin nende juhtidega.
Nad tahtsid lehtmajade püha ajal ametlikku konverentsi pidada.
Mu esmareaktsiooniks oli: "Tore. Laske käia. Miks teil mind vaja on?"
Paljud ühendused korraldavad siin üritusi.
Nad ütlesid mulle ja teistele Iisraeli juhtidele:
"Te ei mõista. Teie peate seda vanema vennana juhtima."
Ütlesin, et peame koosoleku pidama. Kutsusin sinna kohalikke pastoreid,
et nad saaksid oma nägemust jagada. Siis otsustame, mida teeme.
Kohtusime siin palvekojas veebruaris.
Täname Issandat Avi Mizrachi eest, sest ta julges riskida
ja kutsuda siia 25 messiaanlikku juhti. See polnud kerge,
sest nad on nii hõivatud. Kui neile selle väljakutse esitasime,
ütlesid nad esmalt, et ei oska esmasündinu rolli võtta.
Need asjad olid olulised Aabrahami ja Jaakobi ajal.
Täna enam nii ei elata. See oli üks probleem.
Teine probleem oli, et nad kuulevad ilmselt pidevalt erinevaid nägemusi.
Nii paljud tulevad siia neile oma nägemustest rääkima.
See ei vaeva neid, kuid enamik neist ei teostu kunagi.
Nii on nad väsinud nägemustest
ja pettumustest, kui prohveteeringud ei realiseeru.
Nii et nad põhimõtteliselt ei taha kuulda uutest nägemustest.
Kui rääkisime oma nägemusest, ütlesid nad, et oleme noorim vend,
aga meil on suurim nägemus. See ajas meid naerma.
Ütlesin, et on kaks võimalust - kas nägemus on vale ja vaenlasest
või see on Issandast. Nii et alustasime sellest.
Järgmiseks küsiti meilt, mis saab,
kui nad esmasündinuna ei nõustu üritust võõrustama.
Olime öelnud, et ilma nendeta me seda konverentsi ei korralda.
Ütlesin uuesti: "Laske käia. Milleks teil meid vaja on?"
Nad ütlesid: "Kui meie kultuuris perena koos istutakse,
ei liigu keegi enne vanemat venda. Meil on selline protokoll.
Kui teie ei liigu, ei liigu ka meie." Ütlesime, et peame Jumalalt kuulma.
"Mis siis, kui Issand ei ütle midagi? Mis te siis teete?"
Vastus oli lihtne. Ei on ei. Siis läheme kõik koju.
Me ei tee siin kunagi konverentsi kui esmasündinu seda ei juhata.
Olen teeninud siin maal 30 aastat
ja keegi rahvaste seast pole kunagi tulnud sellise hoiakuga.
Keegi pole tahtnud, et juhiksime esmasündinutena üritust,
kus teeniksime lehtmajade püha ajal koos Issandat.
Arvan, et see on kogu maailma põlisrahvaste põhimõte.
Asi on protokollis ja selles,
et austame neid kui esmasündinuid ja vanemat venda maal.
Lisaks ütlesid nad, et kogudustel on vähe ressursse.
Nad polnud kunagi midagi üksi korraldanud.
Pika koosoleku lõpptulemus oli: "Minge koju. Me otsime Issandat."
Leppisime 2017. a veebruaris kokku,
et Iisraeli pastorid palvetavad ja otsivad Jumalat
ning teatavad neile tulemusest. 20 pastorit kohtusid iga kuu,
veebruaris, märtsis ja aprillis, et palvetada.
Kutsusin teised juhid kokku ja andsin neile selged juhised.
Kogunesime palvetama. Ma ei tahtnud kuulda arvamusi,
sest kus kaks juuti on koos, seal on neli eri arvamust.
Leppisime kokku, et me ei jutlusta, sest olime kõik jutlustajad.
Otsustasime, et lihtsalt palvetame, ülistame, otsime Jumalat
ja ootame, mis Ta räägib.
Mais ütles Issand selgelt, et see on Temast.
Teadsime, et Jumal osaleb ja tahab, et võtaksime oma koha
vanema venna ja kohalike iisraellastena
ning kutsume usklikke kõigist rahvaist, eriti Vaikse ookeani saartelt.
Juunis algasid sobiva konverentsipaiga otsingud,
kuid peagi selgus,
et kõik kohad Jeruusalemmas olid lehtmajade pühaks juba kinni.
Issand juhtis mind Joosepi ja Maarja loo juurde.
Nad ei leidnud öömaja Jeruusalemmast ega Petlemmast.
Lõpuks leidsid nad talli, kus magasid loomad.
See polnud kindlasti kena ja puhas, kuid seal sündis Au Kuningas.
Kohas, mida teised ei tahtnud. Küsisin, mida Issand sellega mõtles.
Ta juhatas mind 1. Saamueli 6. peatükki,
kus öeldi, et lepingulaegas viidi esmalt Kirjat-Jearimi.
Alles 20 aasta pärast tõi kuningas Taavet selle Jeruusalemma.
Issand ütles, et otsiksin sealt, kus lepingulaegas oli olnud.
Läksin juulis sinna ja leidsin sobiva koha.
Üksnes Jumala armust tervitati meid
kaks-kolm kuud enne kolnverentsi Abu Goshi külas.
See on araabia küla,
mille moslemeist elanikud armastavad Iisraeli.
Nemad tervitasid meid. Teadsime, et see oli Jumalast.
Hakkasime uuesti konverentsi reklaamima.
Oktoobri alguseks oli registreerunud peaaegu tuhat inimest.
Suur osalejate arv üllatas meid.
Messiaanlikud pastorid jätkasid palves konverentsi ettevalmistamist.
Valmistusime ürituseks
ja kohtusime iga kuu Iisraeli pastoritega palvetama.
Iga kord ilmus Issand ja kinnitas meid.
Ta lõi meie vahel ühtsuse ja polnud mingeid tülisid.
Issand pani mu südamesse, et ürituse eelõhtul, 9. oktoobril,
tuleb pidada prohvetlik tseremoonia Yafo sadamas,
kuna see on üks maailma vanimaid sadamaid.
Sealt läks Joona Niinivesse ja sattus kala kõhtu.
Seal sai Peetrus nägemuse minna Korneeliuse kotta.
Yafo sadam on olnud alati väravaks rahvaste juurde,
aga ka värav Iisraeli.
Tundsime, et peame pidama seal väikese tseremoonia.
Ronisime mõnede Iisraeli pastoritega väikesele künkale
ja tervitasime rahvaste seast tulnud juhte.
Nad tulid tõrvikuga neljast maailma nurgast, võrdumina,
et evangeelium hakkas 2000 aasta eest siit paganate juurde levima
ja Vaikse ookeani kaugetel saartel on hea sõnum kätte saadud.
Nüüd tõid nad selle tagasi Yafosse, kust läksime koos Jeruusalemma.
See oli imeline kogemus, kui üksteist austasime.
Meie iisraellased tervitasime teiste rahvaste esindajad tagasi siia
ja õnnistasime üksteist. Vahel see protokoll unustatakse.
Kui tulen teie riiki, on õige, et mõni kohalik
tervitab mind teie riiki ja õnnistab mind.
Põlisrahvad, maa esimesed elanikud, mõistavad seda.
Nad ütlesid, et neil pole meie maal mujalt tulnuina meelevalda.
Meelevald on kohalikel ja nad tahtsid meid vaid toetada.
Oli uhke kogemus tervitada rahvaste juhte.
Evangeelium jõudis maailma äärteni ja nüüd toodi see tagasi koju.
Ülistasime ja palvetasime ning läksime hommikul Kirjat-Jearimi.
Konverents algas Abu Goshis
lehtmajade püha eelviimasel päeval.
Tol hommikul palvetasime koos tollel korvpallistaadionil.
Mõistsime, et see oli üheksas kord, kui olime iga kuu palvetama tulnud.
Üheksa kuud oodatakse tavaliselt sünnitust.
Jumal oli sünnitamas midagi uut.
Õhtul toimunud avaüritus oli meie kümnes kohtumine.
Tahtsime, et iisraellased tooksid kaasa šofarid ja trompetid
ning puhume neid koos rahvastega ja tervitame Au Kuningat.
See oli nii uhke pidu ja saal oli elevil rahvast täis.
Kohal oli üle 1000 inimese. Tundsime, et Jumal tegi midagi uut.
Konverentsile oli saabunud rahvast kümnelt Vaikse ookeani saarelt.
Vaikse ookeani palvetajate alandlikkus aitas kaasa sellele,
et üritus toimus korvpallisaalis ja kellaajad selgusid viimasel hetkel.
Tegelik murrang toimus aga siiski täiesti ootamatul viisil.
Kõik hommiku- ja õhtukooslekud olid nii armsad, sest iga kord
tuli üks Vaikse ookeani saarerahvas oma andi tooma
ja meid austama ning meie austasime neid.
Austasime üksteist ja tervitasime üksteist.
Oli väga eriline üksteist austada ja koos Issandale au anda.
Neljapäeva hommikul oli järg Saalomoni saarte käes.
Saalomoni saared on Iisraeli suhtes täpselt teisel pool maakera.
Nii näevad seda nemad. Evangeeliumi hea sõnum
on jõudnud maailma otsani ja nüüd nad tõid selle siia tagasi.
Neid oli palju - kahesaja ringis.
Nad tantsisid ja ülistasid Jumalat. Nad olid palvetanud aastaid,
et saaksid tulla Jeruusalemma Jumalat ülistama.
Juba reis kestab terve päeva, mitte paar tundi nagu Euroopast.
Kui nad ülistasid Issandat, tantsisid Issanda ees ja tänasid Teda
võimaluse eest Jeruusalemma tulla, sai üks meestest südamerabanduse
ja suri keset ülistamist. See vapustas meid kõiki.
Ma polnud iial midagi sellist kogenud. Kutsusime kiirabi
ja esmaabitöötajad püüdsid teda tulemusteta pool tundi elustada.
Pidime tühjendama saali. Kui arstid ta surnuks kuulutasid,
palvetasime paari juhiga, et ta surnuist üles ärkaks.
Uskusime seda, kuid seda ei juhtunud.
Meil oli usku tema pärast palvetada. Tema naine istus ja nuttis seal.
Palusime, et ta räägiks oma mehest Henryst.
Ta rääkis, et nad olid aastaid palunud, et pääseksid Jeruusalemma.
Reis oli mehe suurim unistus
ja ta oli öelnud, et pärast seda võib ta rahus Issanda juurde minna.
Siis mõistsime, et Jumal oli täitnud mehe südamesoovi.
Ta tahtis tulla Jeruusalemma vaid ülistama ja siis koju minna.
Seepärast ta ei tahtnudki ellu ärgata. Siis otsustasime,
et on parem pärastlõunal puhata, ja saatsime rahva laiali.
Otsustasime peatuda ja kuulata, mida Jumal räägib.
Neljapäeva õhtul olime kõigi juhtidega ühel nõul,
et peatame oma plaanid, protokollid ja eri rahvusrühmade esitlused.
Tahtsime keskenduda Issandale ja koos leivamurdmises osaleda.
Kui seda tegime, tundsime võimast jumalakartuse kohalolu.
Jumalakartuse all pean silmas
imelist, kaunist ja vaikset austuse ja ülistuse vaimu.
Selles polnud midagi hirmutavat.
Kui Issanda au langeb ja meie keskel koha võtab,
toob see kaasa jumalakartuse. Mõistsime, et oleme midagi väikest,
nagu sipelgad, võrreldes suure universumi Jumalaga.
Imeline Issanda Vaim teenis meid ja olime kõik näoli maas
ning kummardasime Issandat.
Ja leivamurdmise ajal täitis imeilus Vaim terve saali.
Henry surm meenutas paljudele ka Ussat, kes sealkandis suri,
kui Taavet lepingulaegast Jeruusalemma tõi.
See pani kõik inimesed oma südameid läbi katsuma.
Siis jätkas Saalomoni saarte rahvas
poolelijäänud ülistust.
Nad olid olnud valmis surema nägemuse pärast,
mida kandsid Issanda au naasmisest Jeruusalemma.
Kui tol õhtul lõpetasime, ütles Asher, üks kohalikke juhte,
et tunneb nagu Issand ühendaks
2000 aasta tagust Apostlite tegude raamatut
ja meie astumist tänasesse Apostlite tegudesse
Ilmutusraamatu sündmustega,
sest siseneme lõpuaegade uude etappi.
Usume, et Kristuse Ihu on jõudnud kohta,
kus valmistume mõrsja kombel eesootavaks,
ja mis tähtsaim, valmistume pulmapeoks.
Minu meelest oli see tõeliselt kaunis pilt sellest,
kuhu Jumal meid valmistab, kui joondame end õigesti
ning tuleme kokku üksteist austades ja armastades,
ja eriti Issandat austades. Siis tuleb Jumala au meid juhtima.
Hommikul läksime Jeruusalemma.
Pidasime viimase koosoleku reede hommikul Palvepaviljonis.
Konverentsi lõpu järel toimus veel õhtupidu
Uus-Kaledoonia ülistajate juhtimisel.
Jeesus meile juhiks on ...
Vaikse ookeani palvekoordinaator Milo Siilata,
mis on sinu meelest selle konverentsi tähtsus?
Näen, et konverents on ajalooline sündmus.
Seda on vahel raske kirjeldada.
Osalemine sellisel Iisraeli ajaloos esmakordsel üritusel
pole inimeste silmis eriti erakordne.
Meid oli vaid tuhat. Abu Goshis õhtuti veidi rohkem. Ei midagi erilist.
Täna oli Paviljonis ehk 600.
Maailma silmis pole see midagi, kuid usume, et taeva silmis
ja Issanda südames oli see tähtis, sest seda polnud varem juhtunud.
Usume, et kui juudid juhtisid meid, võõramaalasi,
ja kutsusid meid siia, saabus Jumala perre kord.
Kui peres on kord, ja kui taevas ja maa on joondunud,
võivad taeva õnnistused voolata esmasündinud rahva kaudu teistele.
Midagi toimub vaimusfääris ja asjad joonduvad,
kui Iisrael võtab koha Jumala perekonna esmasündinuna.
See on esimene kord,
kui paganarahvaste kristlaste juhid
tulevad kohalike iisraellastest pastorite ja juhtide juurde,
sooviga teenida Issandat koos ja paluvad meil neid juhtida,
kuna oleme vanim vend. Meie kutsusime esimest korda neid
endaga koos ülistama. Nii saab teoks sõna ühest uuest inimesest.
Paljud kristlikud ühendused on teinud aastaid heade kavatsustega tööd
ja kutsunud rahvaid Iisraeli lehtmajade pühale
ning toetama Iisraeli. See on tore ja minu meelest vajame seda,
kuid nüüd on kohalik kogudus esmakordselt nii küps,
et võime kohalikena kutsuda kristlasi teiste rahvaste seast
Jumalat koos meiega ülistama.
Nagu Jeruusalemma pastor Benjamin Berger ütles,
on see asjade õige järjekord.
Vanem vend võtab oma koha
ja juhib kõik teised vennad Issanda ülistama.
Nii on Messia rahvas ühtne ja moodustab ühe uue inimese.
Usun, et see on Jumala kord, mis toob ühe uue inimese.
Juudi usklikud ja meie vennad-õed rahvaste seast
joonduvad ühe uue inimesena ja Iisrael võtab oma koha
kristlaste juhina, et tervitada Au Kuningat.
Ja teame, et Au Kuningas ei naase Helsingisse,
vaid oma linna Jeruusalemma.
Sest ta on selle linna kuningas ja valitseb igavesti siit.
Valitsed majesteetliku väega
Jeesus, oled Kuningas
Valitsed majesteetliku väega
Jeesus, oled Kuningas ...
Viimati toimus maailmas samasuur muutus nelipühal.
Siis läks evangeelium Püha Vaimuga Jeruusaelmmast liikvele
ja nüüd naasis see maailma äärest tagasi Jeruusalemma
koos Jumala auga.
Palvetame lõpetuseks.
Aitäh, Isa, selle uue aja eest, kui hea sõnum Sinu Pojast Jeesusest
ja saabuvast uuest kuningriigist on naasnud Jeruusalemma.
Aitäh selle eest, et kogu Iisrael pääseb
ja ka teistele rahvastele saab see aeg surnuist ülestõumiseks.
Sinu Poja Jeesuse nimel. Aamen.
Kuningriigi tuule saadete tootmist saab ka rahaliselt toetada.
Võid helistada TV7 Eesti kanali annetustelefonil:
900 1777 (kõne hind 7 euri),
teha ülekande ekraanil nähtavatele või Taevas TV7 arvelduskontodele
Swedbank EE052200221048388411
SEB EE441010220109461019
Saaja: Taevas TV7 Lisainfo: www.tv7.ee
Tõlge: Monika Jaaguri